CELEX: 32013R0489
Language: lv
Date: 2013-05-27 00:00:00
Title: Komisijas Īstenošanas regula (ES) Nr. 489/2013 ( 2013. gada 27. maijs ), ar ko groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos attiecībā uz dubultspirālisku ribonukleīnskābi, kas homologa vīrusa ribonukleīnskābei, kura nosaka apvalka proteīna daļas un Izraēlas akūtās paralīzes vīrusa starpgēnu rajona daļas kodu  Dokuments attiecas uz EEZ

28.5.2013   
            
            
               LV
            
            
               Eiropas Savienības Oficiālais Vēstnesis
            
            
               L 141/4
            
         KOMISIJAS ĪSTENOŠANAS REGULA (ES) Nr. 489/2013
   (2013. gada 27. maijs),
   ar ko groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos attiecībā uz dubultspirālisku ribonukleīnskābi, kas homologa vīrusa ribonukleīnskābei, kura nosaka apvalka proteīna daļas un Izraēlas akūtās paralīzes vīrusa starpgēnu rajona daļas kodu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
   ņemot vērā Eiropas Zāļu aģentūras atzinumu, ko sagatavojusi Veterināro zāļu komiteja,
   tā kā:
   
               (1)
            
            
               Tādu farmakoloģiski aktīvo vielu atlieku maksimāli pieļaujamais saturs (MRL), kuras Savienībā paredzētas izmantošanai veterinārajās zālēs produktīvajiem dzīvniekiem vai biocīdajos produktos, ko izmanto lopkopībā, būtu jānosaka saskaņā ar Regulu (EK) Nr. 470/2009.
            
         
               (2)
            
            
               Farmakoloģiski aktīvās vielas un to klasifikācija pēc to atlieku MRL dzīvnieku izcelsmes pārtikas produktos ir noteiktas pielikumā Komisijas 2009. gada 22. decembra Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos (2).
            
         
               (3)
            
            
               Eiropas Zāļu aģentūrai ir iesniegts pieteikums par MRL noteikšanu dubultspirāliskai ribonukleīnskābei, kas homologa vīrusa ribonukleīnskābei, kura nosaka apvalka proteīna daļas un Izraēlas akūtās bišu paralīzes vīrusa starpgēnu rajona daļas kodu.
            
         
               (4)
            
            
               Saskaņā ar Veterināro zāļu komitejas ieteikumu ierastā farmakoloģiskā un toksikoloģiskā pieeja, kura ietver pieļaujamās dienas devas noteikšanu, šai farmakoloģiski aktīvajai vielai nav piemērota un nav nepieciešams noteikt medum piemērojamu MRL dubultspirāliskai ribonukleīnskābei, kas homologa vīrusa ribonukleīnskābei, kura nosaka apvalka proteīna daļas un Izraēlas akūtās bišu paralīzes vīrusa starpgēnu rajona daļas kodu.
            
         
               (5)
            
            
               Saskaņā ar Regulas (EK) Nr. 470/2009 5. pantu Eiropas Zāļu aģentūrai vienmēr ir jāizvērtē iespēja kādai farmakoloģiski aktīvai vielai kādā konkrētā pārtikas produktā noteikto MRL izmantot arī citam pārtikas produktam, kas iegūts no tās pašas sugas, vai iespēja kādai farmakoloģiski aktīvai vielai noteikto MRL vienā vai vairākās sugās izmantot arī citām sugām. Veterināro zāļu komiteja ir secinājusi, ka attiecībā uz šo vielu ekstrapolācija uz citām produktīvajām sugām nav atbalstāma.
            
         
               (6)
            
            
               Tāpēc attiecīgi būtu jāgroza Regulas (ES) Nr. 37/2010 pielikuma 1. tabula, tajā iekļaujot dubultspirālisku ribonukleīnskābi, kas homologa vīrusa ribonukleīnskābei, kura nosaka apvalka proteīna daļas un Izraēlas akūtās bišu paralīzes vīrusa starpgēnu rajona daļas kodu, vienlaikus nosakot, ka nav nepieciešams noteikt medum piemērojamu MRL.
            
         
               (7)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikumu groza atbilstīgi šīs regulas pielikumam.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 27. maijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 152, 16.6.2009., 11. lpp.
   
      (2)  OV L 15, 20.1.2010., 1. lpp.
   
      PIELIKUMS
      Regulas (ES) Nr. 37/2010 pielikuma 1. tabulā alfabēta kārtībā iekļauj šādu vielu:
      
         
                     Farmakoloģiski aktīvā viela
                  
                  
                     Marķieratliekas
                  
                  
                     Dzīvnieku suga
                  
                  
                     
                        MRL
                     
                  
                  
                     Izmeklējamie audi
                  
                  
                     Citi noteikumi (saskaņā ar Regulas (EK) Nr. 470/2009 14. panta 7. punktu)
                  
                  
                     Terapeitiskā klasifikācija
                  
               
                     “Dubultspirāliska ribonukleīnskābe, kas homologa vīrusa ribonukleīnskābei, kura nosaka apvalka proteīna daļas un Izraēlas akūtās paralīzes vīrusa starpgēnu rajona daļas kodu
                  
                  
                     NEPIEMĒRO
                  
                  
                     Bites
                  
                  
                     
                        MRL nav vajadzīgs
                  
                  
                     Medus
                  
                  
                     IERAKSTA NAV
                  
                  
                     IERAKSTA NAV”